
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţă a Guvernului nr.122/2010 privind stabilirea sancţiunilor aplicabile pentru încălcarea prevederilor Regulamentului (CE) nr.1272/0008 al Parlamentului European şi al Consiliului din 16 decembrie 2008 privind clasificarea, etichetarea şi ambalarea substanţelor şi a amestecurilor, de modificare şi de abrogare a directivelor 67/548/CEE şi 1999/45/CE, precum şi de modificare a Regulamentului (CE) nr.1907/2006, transmis cu adresa nr.P.L.x.  141 din 28 martie 2011.



Prin obiectul de reglementare şi conţinutul său, proiectul de lege face parte din categoria legilor organice.



În conformitate cu prevederile art.75 din Constituţia României, republicată, Camera decizională pentru acest proiect de lege este Camera Deputaţilor.

              PREŞEDINTE,                                              PREŞEDINTE,

               Iulian Iancu                                                    Daniel Buda                                   

                                                      RAPORT COMUN

asupra proiectului de Lege pentru aprobarea Ordonanţei de urgenţă a Guvernului nr.122/2010 privind stabilirea sancţiunilor aplicabile pentru încălcarea prevederilor Regulamentului (CE) nr.1272/0008 al Parlamentului European şi al Consiliului din 16 decembrie 2008 privind clasificarea, etichetarea şi ambalarea substanţelor şi a amestecurilor, de modificare şi de abrogare a directivelor 67/548/CEE şi 1999/45/CE, precum şi de modificare a Regulamentului (CE) nr.1907/2006
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii şi Comisia juridică, de disciplină şi imunităţi au fost sesizate spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.122/2010 privind stabilirea sancţiunilor aplicabile pentru încălcarea prevederilor Regulamentului (CE) nr.1272/0008 al Parlamentului European şi al Consiliului din 16 decembrie 2008 privind clasificarea, etichetarea şi ambalarea substanţelor şi a amestecurilor, de modificare şi de abrogare a directivelor 67/548/CEE şi 1999/45/CE, precum şi de modificare a Regulamentului (CE) nr.1907/2006, trimis cu adresa nr.P.L.x 141 din 28 martie 2011, înregistrat cu nr.23/78 din 29 martie 2011, respectiv nr.31/243 din 29 martie 2011.

Consiliul Legislativ, cu avizul nr.1627/22.12.2010, avizează favorabil proiectul de lege, cu observaţii şi propuneri preluate de iniţiator.

Senatul, în calitate de primă Cameră sesizată, a adoptat proiectul de lege, în  şedinţa din 21 martie 2011.

Proiectul de lege are ca obiect de reglementare stabilirea dispoziţiilor referitoare la sancţiunile aplicabile pentru încălcarea prevederilor Regulamentului (CE) nr.1272/2008 al Parlamentului European şi al Consiliului din 16 decembrie 2008 privind clasificarea, etichetarea şi ambalarea substanţelor şi a amestecurilor, de modificare şi de abrogare a directivelor 67/548/CEE şi 1999/45/CE, precum şi de modificare a regulamentului (CE) nr.1907/2006, din perspectiva implementării în ordinea juridică internă a acestor reglementări în raport de noile răspunderi ce revin României ca stat membru al Uniunii Europene.

Proiectul intră sub incidenţa normelor consacrate Liberei circulaţii a mărfurilor la nivelul Pieţei Interne, în segmentul legislativ denumit Produse industriale – subsectorul: substanţe chimice periculoase, iar prin obiectivele urmărite, prezintă tangenţe şi cu alte domenii: protecţia consumatorului, protecţia sănătăţii publice, precum şi protecţia mediului.
România trebuie să raporteze până la data de 20 ianuarie 2012, în baza prevederilor art.46 din Regulamentul CLP, rezultatele controalelor efectuate pe parcursul anului 2011 în baza actului normativ naţional prin care se stabilesc sancţiunile şi amenzile privitoare la neconformarea cu prevederile acestui regulament.

În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat proiectul de lege în şedinţa din 12 aprilie 2011, iar membrii Comisiei pentru industrii şi servicii în şedinţa din 18 mai 2011.

La lucrări au fost prezenţi din partea Comisiei juridice, de disciplină şi imunităţi 15 deputaţi din totalul de 22 deputaţi, iar din partea Comisiei pentru industrii şi servicii 28 deputaţi din totalul de 29 deputaţi.
La dezbaterea proiectului de lege au participat ca invitaţi, în conformitate cu prevederile art.54 şi 55 din Regulamentul Camerei Deputaţilor, republicat, cu modificările şi completările ulterioare, din partea Ministerului Mediului şi Pădurilor: domnii Anton Marin – secretar de stat şi Constantin Rebedea – consilier.

În urma dezbaterii, membrii celor două Comisii au hotărât, cu unanimitate de voturi, să propună plenului Camerei Deputaţilor adoptarea proiectului de Lege pentru aprobarea Ordonanţei de urgenţă a Guvernului nr.122/2010 privind stabilirea sancţiunilor aplicabile pentru încălcarea prevederilor Regulamentului (CE) nr.1272/0008 al Parlamentului European şi al Consiliului din 16 decembrie 2008 privind clasificarea, etichetarea şi ambalarea substanţelor şi a amestecurilor, de modificare şi de abrogare a directivelor 67/548/CEE şi 1999/45/CE, precum şi de modificare a Regulamentului (CE) nr.1907/2006, în forma adoptată de Senat.


Prin obiectul de reglementare şi conţinutul său, proiectul de lege face parte din categoria legilor organice.


În conformitate cu prevederile art.75 din Constituţia României, republicată, Camera decizională pentru acest proiect de lege este Camera Deputaţilor.
                      PREŞEDINTE,                                     
   PREŞEDINTE,

                        Iulian Iancu



     Daniel Buda
                        SECRETAR,                                           SECRETAR,
                       Mircea Marin


      Gabriel Andronache
Consilieri parlamentari                                                                             


Consilier parlamentar
Viorela Gondoş                                                                                               

Rodica Penescu
Isabela Robe

